stanford-oval/wikipedia huggingface dataset:
גיא ניב
ביוגרפיה

ניב הוא נכדו של ראש עיריית קריית ביאליק לשעבר, דני ז'ק. הוא גדל ביישוב עצמון שבמשגב.
עד 2017, היה ניב רוכב אופני הרים ואף נטל חלק בקמפיין של איגוד האופניים הישראלי של השגת נקודות בתחרויות בינלאומיות שאיפשרו לרוכב שלומי חיימי את ההשתתפות באולימפיאדת ריו דה ז'ניירו (2016). עם זאת, השתתף גם במרוצי כביש במסגרת קבוצת "טים מישגב" במרוצי כביש. בתחילת 2017 עבר לקבוצת רוכבי הרים שהקימה סייקלינג אקדמי כפרויקט צדדי לקבוצת אופני הכביש. באפריל 2017 עבר לקבוצת אופני הכביש של סייקלינג אקדמי, ובספטמבר 2017 צורף לסגל הקבוצה הראשונה.
השתתף כחלק מהקבוצה בג'ירו ד'איטליה 2018. הוא וגיא שגיב, חברו לקבוצה, הם הישראלים הראשונים אי פעם שהשתתפו באחד ממרוצי הגרנד טורס. ניב פרש מהג'ירו ד'איטליה ב-2018 בקטע החמישי עקב מחלה. בשנת 2019 סיים את הג'ירו ד'איטליה במקום ה-113 מבין 176 רוכבים שהחלו את המירוץ ו-142 רוכבים שסיימו אותו, ורביעי מבין שמונת חברי קבוצתו. ביוני 2019 ניצח באליפות ישראל במרוץ נגד השעון.
ב-19 באוגוסט 2020 פרסמה קבוצת Israel Start-Up Nation שניב נבחר לסגל הקבוצה לטור דה פראנס וגבר על שלושת הישראלים (עומר גולדשטיין, גיא שגיב ואיתמר איינהורן) שהתחרו גם הם על הכרטיס לישראלי בטור. בכך ניב הפך לישראלי הראשון שמזנק למרוץ היוקרתי. ניב סיים את טור דה פראנס 2020 במקום ה-139 מבין 176 רוכבים שהחלו את המירוץ ו-146 רוכבים שסיימו אותו.
בטור דה פראנס ביולי 2022 הגיע בטור השני שלו למקום ה-77 בדירוג המצטבר.
בשלהי 2022 ניב פרש מתחרויות כספורטאי תחרותי ועבר לאמן באיגוד האופניים בישראל.
הערות שוליים

↑  פרץ סופר, הקשר הקרייתי לטור דה פראנס: "הזכייה של גיא החזירה אותי 45 שנה אחורה", באתר mynet‏ קריות, 25 בספטמבר 2020
1 2  רועי קאפח, סקופ: גיא ניב עובר לכביש, באתר weRide,‏ אפריל 2017
↑  דני אסקרוב, מ-0 ל-500 ב-3 שעות – הסיפור המלא של מרוץ בית גוברין 2014, באתר "בייקפאנל", 8 בפברואר 2014
↑  יניב שור, ג'ירו בישראל – סייקלינג אקדמי – קדמו הרוכבים הישראליים + תגובת הקבוצה, באתר "בייקפאנל", 24 באפריל 2018
↑  אורן אהרוני, גיא ניב זינק חולה - ופרש מהג'ירו ד'איטליה, באתר ynet, 9 במאי 2018
↑  אורן אהרוני, ריצ'רד קרפאס זכה בג'ירו ד'איטליה, באתר ynet, 2 ביוני 2019
↑  גיא ניב ורותם גפינוביץ' הם אלופי ישראל בנגד השעון, באתר "שוונג", 16 ביוני 2019
↑   יעשה היסטוריה: גיא ניב יתחרה בטור דה פראנס, באתר ערוץ הספורט, 19 באוגוסט 2020
↑  גיא ניב חצה את קו הסיום בטור דה פראנס, באתר ONE‏, 20 בספטמבר 2020
↑   אמיר ענבר, בהרים ובכלל: יונאס וינגגור הוכתר לאלוף הטור דה פראנס, באתר הארץ, 24 ביולי 2022
ערך זה הוא קצרמרבנושא ספורטאים ישראלים. אתם מוזמנים לתרום לוויקיפדיה ו.
ברבי וקסם הדולפינים

| --- | --- |

כרזת הסרט באנגלית
 מבוסס על:  ברבי
 בימוי:  קונראד הלטן
 הופק בידי:  שרה סרטה
 תסריט:  ג'ניפר סקלי
 עריכה:  קסנדרה סימונדס
 מדבבים:  אריקה לינבק, שאנון צ'אן קנט, קזומי אוונס, קלייר קורלט, קיאנה סוילס, אדריאן פטריוו, מריקה הנדריקסה, פול דובסון, גארי צ'אלק
 מדבבים בעברית:  מאיה מיטלפונקט, אלונה אלכסנדר, גל סרי, מאיה לבני, בר סביר, רועי ניב, מונה מור, יואב צוקר
 מוזיקה:  בקי קנאובוהל
 מדינה:  ארצות הברית ארצות הברית קנדה קנדה
 חברה מפיצה:  סרטי יוניברסל, נטפליקס 
 שיטת הפצה:  וידאו על פי דרישה, direct-to-video 
 הקרנת בכורה:  קנדה 17 בספטמבר 2017   ארצות הברית 18 בספטמבר 2017   ישראל 19 באפריל 2019
 משך הקרנה:  63 דקות
 שפת הסרט:  אנגלית (הסרט דובב לשפות נוספות, ביניהן: עברית, צרפתית ואיטלקית)
 סוגה:  סרט הרפתקאות
 דף הסרט ב־IMDb
 
ברבי וקסם הדולפינים (באנגלית: Barbie Dolphin Magic) הוא סרט טלוויזיוני אמריקאי-קנדי בהנפשה ממוחשבת מסוגת הרפתקאות. הסרט מבוסס על בובת הפלסטיק "ברבי" המיוצרת על ידי חברת הצעצועים האמריקאית "מאטל", ומשמש כפיילוט לסדרה "ברבי: הרפתקאות בבית החלומות" אשר שודרה לראשונה בשנת 2018. סרט זה הוא הסרט ה-36 של סרטי ברבי. הסרט בוים על ידי קונראד הלטן ונכתב על ידי ג'ניפר סקלי.
הסרט הוקרן לראשונה בקנדה בערוץ YTV ב-17 בספטמבר 2017, ויום למחרת, ב-18 בספטמבר 2017, בנטפליקס ארצות הברית. בישראל הסרט שודר לראשונה בדיבוב לעברית בערוץ KidZ ב-19 באפריל 2019. זה הסרט הראשון של ברבי שלא הופץ על ידי חברת ההפקה "סרטי יוניברסל". אורך הסרט הוא כ-63 דקות, ושפת המקור שלו היא אנגלית (הסרט דובב לשפות נוספות, ביניהן: עברית, צרפתית ואיטלקית).
תקציר העלילה

בסרט, ברבי ואחיותיה סקיפר, סטייסי וצ'לסי יוצאות להרפתקה באי טרופי שבו קן עושה התמחות בביולוגיה תת-ימית. באי, הבנות וקן צללו במים ומצאו דולפין אבן חן צעיר בצבע ירוק בהיר אשר לכוד בתוך המתחם. לאחר שהם מצאו אותו, ברבי פגשה נערה מסתורית בשם איילה, אשר מתברר שהיא בת ים ושהיא שומרת על דולפיני אבני החן שלכודים אצל מארלו, ביולוגית ימית חמדנית שעושה לקן את ההתמחות. מארלו מחזיקה בדולפיני אבני החן בשביל להרוויח כסף מתכונותיהם הייחודיות. במהלך הסרט הבנות וקן עושים הכל בשביל להציל את דולפיני אבני החן.
הדמויות

ברבי - חברתו של קן, ואחות של סקיפר, סטייסי וצ'לסי.
איילה - בת ים בעלת יכולת להפוך לבת אדם. שומרת על דולפיני אבני החן.
סקיפר (אנ') - אחות של ברבי, סטייסי וצ'לסי. נערה מתבגרת. בלוגרית.
סטייסי - אחות של ברבי, סקיפר וצ'לסי. נערה נועזת וספורטיבית שאוהבת לקחת סיכונים. אוהבת לגלוש.
צ'לסי - אחות של ברבי, סקיפר וסטייסי. אוהבת לצאת להרפתקאות עם אחיותיה.
קן - חבר של ברבי. עושה התמחות בביולוגיה תת-ימית.
מארלו - ביולוגית ימית חמדנית שעושה לקן את ההתמחות. גנבה את דולפיני אבני החן בשביל להרוויח כסף.
הוגו - בעלים של חברה מפוקפקת.
פיט - דייג.
דולפיני אבני החן - דולפינים עם תכונות ייחודיות אשר איילה שומרת עליהם.
טאפי, רוקי, די.ג'יי והוני - הכלבים של ברבי ואחיותיה.
המדבבים

במאית הדיבוב של הסרט בעברית הייתה מאיה מיטלפונקט, ומפיקת הדיבוב של הסרט בעברית הייתה ענבר שטגר עזרא.
| שם הדמות | מדבב/ת באנגלית | מדבב/ת בעברית |
| --- | --- | --- |
| ברבי | אריקה לינבק | מאיה מיטלפונקט |
| סקיפר (אנ') | קזומי אוונס | גל סרי |
| סטייסי | קלייר קורלט | מאיה לבני |
| צ'לסי | קיאנה סוילס | בר סביר |
| קן | אדריאן פטריוו | רועי ניב |
| איילה | שאנון צ'אן קנט | אלונה אלכסנדר |
| מארלו | מריקה הנדריקסה | מונה מור |
| הוגו | פול דובסון | יואב צוקר |
| פיט | גארי צ'אלק | יואב צוקר |
הפצת הסרט

הסרט הוקרן לראשונה בקנדה בערוץ YTV ב-17 בספטמבר 2017, ויום למחרת, ב-18 בספטמבר 2017, בנטפליקס ארצות הברית - דבר זה הופך את הסרט לסרט הראשון של ברבי שהופץ לראשונה בנטפליקס. בישראל הסרט שודר לראשונה בדיבוב לעברית בערוץ KidZ ב-19 באפריל 2019. זה הסרט הראשון של ברבי שלא הופץ על ידי חברת ההפקה "סרטי יוניברסל".
ראו גם

ברבי
ברבי (סדרת סרטים)
ברבי: הרפתקאות בבית החלומות
גבי יקואל

| --- | --- |
אין תמונה חופשית
 לידה:  14 באוקטובר 1941 
 פטירה:  1 בינואר 2014 (בגיל 72) כ"ט בטבת תשע"ד 
 מדינה:  ישראל 
 מקום קבורה:  תל רגב 
 השכלה:  אוניברסיטת תל אביב  הטכניון – מכון טכנולוגי לישראל 
 תקופת הפעילות:  1976–2014 (כ־38 שנים)
 
גבי יְקוּאֵל (14 באוקטובר 1941 – 1 בינואר 2014) היה מחבר של ספרי לימוד במתמטיקה לתלמידי בתי הספר התיכוניים וחטיבות הביניים בישראל.
ביוגרפיה

יקואל היה בעל תואר ראשון במתמטיקה מאוניברסיטת תל אביב ותואר שני מהטכניון. ליקואל היו מעל שלושים וחמש שנות וותק בהוראת המתמטיקה, בכל רמות הלימוד, כולל כיתות מחוננים וכיתות של תלמידים חלשים במיוחד. במהלך שנות עבודתו כמורה זכה בפרסי חינוך רבים, בהם פרס חינוך מנשיא המדינה יצחק נבון.[דרוש מקור]
שימש כמעריך בכיר של בחינות הבגרות, מנחה ארצי להוראת המתמטיקה וכעוזרם של המפמ"רים: ד"ר מיכאל קורן ואשר מרכוס. מספר שנים ריכז את הוראת המתמטיקה בקריית החינוך אורט קריית ביאליק, וכמו כן לימד בבתי ספר נוספים ברחבי הארץ. במשך שנים רבות העביר קורסים לפיתוח החשיבה המתמטית לתלמידים מחוננים בקריית ביאליק, החל מתלמידי כיתה ג' ועד לחטיבה העליונה. בחוגים אלה שילב תוכנות מחשב שערך.
יקואל כתב ספרי לימוד במתמטיקה בהתאם לתוכנית הלימודים של משרד החינוך להוראת המתמטיקה בישראל והוציא אותם בהוצאה עצמית, הוצאת משבצת, שנוסדה בשנת 1992. עם הזמן נוצרו אתרים שבהם יש פתרונות מלאים ומוסברים בצורה מפורטת לשאלות מספרי גבי יקואל.
גבי יקואל נפטר ב-2014, בגיל 72. הובא למנוחות בבית העלמין תל רגב.
אחרי מותו עבר ניהול הוצאת משבצת לילדיו איל וגלית.
הערות שוליים

↑  גבי יקואל באתר הוצאת משבצת.
| --- | --- |
בקרת זהויות :  NLI: 987007299879505171  VIAF: 97536226   WorldCat (עם VIAF): 97536226 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
גיא משפתי

גיא משפתי (נולד ב-21 ביוני 1990) הוא כדורגלן ישראלי המשחק בעמדת הבלם במכבי יבנה.
קריירה

משפתי החל את הקריירה שלו במחלקת הנוער של הפועל ראשון לציון. ב-22 באוגוסט 2008 ערך את הופעת הבכורה שלו בקבוצה הבוגרת, בתיקו 1-1 מול בית"ר שמשון תל אביב במסגרת גביע הטוטו. ב-3 באפריל 2009 הבקיע את שער הבכורה שלו בקבוצה, בניצחון 1–3 נגד בית"ר שמשון תל אביב. עד לסיום העונה רשם עשר הופעות בליגה. בסיום עונת 2010/2011 היה שותף לחזרה של הקבוצה לליגת העל לאחר שמונה שנות היעדרות.
בספטמבר 2012 חתם בהפועל פתח תקווה. במדי פתח תקווה שיחק שנתיים והיה שותף לעלייה של לליגת העל בסיום עונת 2013/2014.
בקיץ 2014 חתם בהכח עמידר רמת גן ובינואר 2015 עזב להפועל ירושלים.
ב-2 ביולי 2015 חתם בהפועל רמת השרון.
עונה לאחר מכן שיחק בהפועל באקה אל-גרבייה ומכבי יבנה מליגה א'.
ב-5 ביולי 2017 חזר לליגה הלאומית וחתם בהפועל מרמורק. בסיום העונה נשרה מרמורק לליגה א'.
ב-19 ביולי 2018 חתם בהפועל חיפה. ב-25 בינואר 2020 הבקיע את שער הבכורה שלו בליגת העל, בתיקו 2–2 מול הפועל רעננה.
ב-6 ביוני 2022 חתם במכבי קביליו יפו.
ב-29 בינואר 2024 חתם בהפועל ניר רמת השרון.ב-14 באוגוסט 2024 חתם במכבי יבנה.
אחיו הוא הכדורגלן רועי משפתי.
הערות שוליים

↑  אבישי תורג'מן, ‏גיא משפתי חתם בהפועל פ"ת לארבע שנים, באתר ערוץ הספורט, 6 בספטמבר 2012
↑  אבישי בראל, ‏גל מאיו הצטרף להפועל פ"ת, גיא משפתי ברמה"ש, באתר ONE‏, 2 ביולי 2015
↑  אסי ממן, ‏גיא משפתי חתם במרמורק, חטיב חתם בחדרה, באתר ONE‏, 5 ביולי 2017
↑  חדידה ומשפתי חתמו בהפועל חיפה, באתר רדיו ספורט חיפה, 19 ביולי 2018
↑  יונתן גינזבורג, ‏גיא משפתי חתם במכבי יפו, רכש זר לבני יהודה, באתר ONE‏, 6 ביוני 2022
↑  תומר חבז, ‏משפתי חתם ברמה"ש, קשר אחורי חדש בעפולה, באתר ONE‏, 29 בינואר 2024
ג'רי קולנג'לו

| --- | --- |

קולנג'לו בשנת 2010
 לידה:  20 בנובמבר 1939 (בן 84) שיקגו הייטס, אילינוי, ארצות הברית
 עמדה:  ג'נרל מנג'ר
 גובה:  1.88 מטרים
 מכללה:  אוניברסיטת אילינוי
 קבוצות כמאמן
 1970   1972–1973:  פיניקס סאנס   פיניקס סאנס
 קבוצות כג'נרל מנג'ר
 1968–1994:  פיניקס סאנס
 הישגים כג'נרל מנג'ר
 4 זכיות בפרס מנהל העונה (1976, 1981, 1989, 1993)
 
ג'רי קולנג'לו (באנגלית: Jerry Colangelo; נולד ב-20 בנובמבר 1939) הוא איש עסקים וטייקון ספורט אמריקאי. בין השנים 1968–1994 החזיק בתפקיד הג'נרל מנג'ר של קבוצת פיניקס סאנס מליגת ה-NBA, ובין השנים 1987–2004 היה הבעלים של הקבוצה. כמו כן היה בעבר הבעלים של פיניקס מרקורי מליגת ה-WNBA ושל אריזונה דיאמונדבקס מליגת ה-MLB.
בנו, בראיין קולנג'לו, כיהן כג'נרל מנג'ר של פיניקס בין השנים 1994–2006, בתקופה בה היה ג'רי נשיא הקבוצה. כמו כן עבד ג'רי עם בנו בפילדלפיה 76', בה שימש בראיין כג'נרל מנג'ר בין השנים 2016–2018 בעת שג'רי היה "יועץ לענייני כדורסל".
בשנת 2002 הוענק לו תואר דוקטור לשם כבוד מאוניברסיטת המדינה של אריזונה. בשנת 2004 הוצג כחבר בהיכל התהילה של הכדורסל כתורם, והחל משנת 2009 הוא משמש גם כיושב ראש היכל התהילה. מאז שנת 2005 מנהל קולנג'לו את ארגון USA Basketball, במסגרתו פועלת בין היתר נבחרת ארצות הברית בכדורסל.
קריירת ניהול ב-NBA > פיניקס סאנס

בין השנים 1960–1962 למד קולנג'לו חינוך גופני באוניברסיטת אילינוי, ובמקביל שיחק עבור קבוצות הכדורסל והבייסבול של האוניברסיטה. בשנת 1966 החל את קריירת הניהול שלו כשהתמנה לתפקידי הסקאוט, מנהל השיווק ועוזר הג'נרל מנג'ר בקבוצת שיקגו בולס מליגת ה-NBA. בשנת 1968 עזב את הבולס ומונה לג'נרל מנג'ר הראשון של קבוצת ה-NBA החדשה פיניקס סאנס. בהיותו בן 29 בלבד, היה המנהל הצעיר ביותר בארבע ליגות הספורט הבכירות של ארצות הברית (NBA,‏ MLB,‏ NHL ו-NFL).
בעונת 1969/1970 אימן את פיניקס ב-44 משחקים ובעונת 1972/1973 אימן אותה ב-75 משחקים, ובסך הכול רשמו הסאנס מאזן של 59 ניצחונות ו-60 הפסדים תחת הדרכתו. בשנת 1987 הרכיב קולנג'לו קבוצת משקיעים אשר רכשה את מועדון הסאנס בכ-44.5 מיליון דולר. בשנת 1994 פרש מתפקידו כג'נרל מנג'ר הקבוצה, ומינה במקומו את בנו בראיין קולנג'לו. לאחר המהלך המשיך ג'רי קולנג'לו לכהן כנשיא הקבוצה, עד שנת 1999. בשנת 1997 הקימה קבוצת המשקיעים של קולנג'לו גם מועדון WNBA בפיניקס – פיניקס מרקורי, ובשנת 2004 מכר קולנג'לו את מועדוני הסאנס והמרקורי לחברת השקעות בראשותו של יליד אריזונה, רוברט סארבר, בסך של כ-400 מיליון דולר.
לאורך כהונתו כג'נרל מנג'ר של פיניקס זכה קולנג'לו ארבע פעמים בפרס מנהל השנה ב-NBA‏ (1976, 1981, 1989 ו-1993), יותר פעמים מכל זוכה אחר. ב-4 באפריל 2004 נבחר קולנג'לו להיכל התהילה של הכדורסל, וב-4 בנובמבר 2007 הוצג כחבר ב"טבעת התהילה של פיניקס סאנס", כהוקרה על תרומתו למועדון.
קריירת ניהול ב-NBA > פילדלפיה 76'

כחודש לאחר פתיחת עונת 2015/2016, ב-7 בדצמבר 2015, מונה קולנג'לו לתפקיד יושב ראש קבוצת פילדלפיה 76'. לקראת סיום אותה עונה, ב-7 באפריל 2016, התפטר ג'נרל מנג'ר ונשיא הקבוצה סם הינקי, ובמקומו מונה בנו של קולנג'לו, בראיין. כחלק מהמהלך עזב ג'רי קולנג'לו את תפקידו כיושב ראש הקבוצה, ולקח על עצמו תפקיד קטן יותר במועדון כיועץ לענייני כדורסל. ב-7 ביוני 2018 התפטר בראיין מתפקידיו במועדון לאחר שנחשד בתקיפת שחקנים ומנהלי קבוצות דרך חשבונות סודיים בטוויטר. בדצמבר 2018 עזב קולנג'לו את הקבוצה.
פעילות בליגות ספורט שונות

בשנת 1995 כינס קולנג'לו קבוצת המשקיעים אשר הקימה בשנת 1998 את קבוצת אריזונה דיאמונדבקס מליגת ה-MLB. בשנתיים הראשונות של הקבוצה צירפו הדיאמונדבקס את המגישים רנדי ג'ונסון וקורט שילינג, אשר הובילו את הקבוצה לזכייה באליפות ה-MLB בשנת 2001. הייתה זו הזכייה הראשונה של קבוצה מאזור פיניקס באליפות אחת הליגות הבכירות של ארצות הברית. בשנת 2004 מכר קולנג'לו את גרעין השליטה שלו במועדון.
בשנת 1996 היה קולנג'לו אחראי על העברת מועדון ה-NHL "ויניפג ג'טס" לעיר פיניקס, כ"פיניקס קויוטיס" (אשר שינו את שמם בהמשך ל"אריזונה קויוטיס").
הערות שוליים

↑  Honorary Degrees, Arizona State University
1 2  פרופיל, באתר היכל התהילה של הכדורסל
↑  Colangelo to chair Hall of Fame, באתר ESPN,‏ 2 בדצמבר 2009
↑  USA Basketball History, באתר הרשמי של USA Basketball
↑  Jerry Colangelo Bio, באתר הרשמי של פיניקס סאנס
↑  סטטיסטיקות האימון של קולנג'לו ב-NBA, באתר basketball-reference.com
1 2  Suns to be sold to group headed by Sarver, באתר USA Today,‏ 16 באפריל 2004
↑  Bryan Colangelo Named Suns President, באתר הרשמי של פיניקס סאנס, 4 באוקטובר 1999
↑  רשימת הזוכים בפרס "מנהל השנה", באתר הרשמי של ה-NBA
↑  חברי "טבעת התהילה", באתר הרשמי של פיניקס סאנס
↑  Jerry Colangelo named 76ers chairman of basketball operations, באתר USA Today,‏ 8 בדצמבר 2015
↑  Sixers Name Bryan Colangelo President of Basketball Operations, באתר הרשמי של פילדלפיה 76',‏ 10 באפריל 2016
↑  Philadelphia 76ers team president Bryan Colangelo resigns from post, באתר הרשמי של ה-NBA,‏ 7 ביוני 2018
↑  Colangelo Gets His, באתר phoenixnewtimes.com,‏ 11 במרץ 2004
↑  HOCKEY;Winnipeg Jets Migrating South to Phoenix, באתר הניו יורק טיימס, 5 בדצמבר 1995
| --- | --- |
בקרת זהויות :  NLI: 987007315936305171  PLWABN: 9810579869005606  CiNii: DA12544425  ISNI: 0000 0003 8182 5364  LCCN: nr95032608  VIAF: 263233106   WorldCat (עם VIAF): 263233106
גבי נוימן

| --- | --- |

 לידה:  25 בפברואר 1937 אוביצה, צ'כוסלובקיה 
 פטירה:  2 ביולי 2012 (בגיל 75) הרצליה, ישראל 
 מדינה:  ישראל 
 
גבי (גבריאל) נוימן (25 בפברואר 1937 - 2 ביולי 2012) היה מעצב גרפי, מחנך, סופר ואמן ישראלי.
קורות חיים

נוימן נולד באוביצה (אנ') שבצ'כוסלובקיה. במהלך השואה נשלחו בני משפחתו למחנה נוֹבַקִי וזמן קצר לאחר מכן חזרו לאוביצה. ב-1943 גורשה המשפחה לגטו סֶרֶד. הוא ברח משם, והסתתר חודשיים יחד עם אחותו בעיירה, עד שבני המקום הלשינו עליו, אז נשלח למחנה אושוויץ. שם שהה עד שחרור המחנה. ב-1949 עלה לישראל במסגרת עליית הנוער. משנת עלייתו ועד 1952 התגורר בכפר הנוער עין כרם.
בתום שירותו הצבאי בצה"ל, למד עיצוב גרפי בבצלאל. ב-1962, עת היה מעצב גרפי אלמוני, נבחר סמל שעיצב לסמלה של אוניברסיטת תל אביב, לאחר שזכה במקום הראשון בתחרות עיצוב ייעודית. הסמל שעיצב שילב צורת צמח אבסטרקטית, הכלאה של מנורה, שני ענפים ולהבה. בבסיס הסמל שתי האותיות א.ת.
במסגרת פעילותו כמעצב גרפי, עיצב מטבעות שונים בעבור בנק ישראל: את צד הערך (להבדיל מצד הנושא) של מטבעות 10 האגורות, מחצית השקל, שקל חדש אחד וחמישה שקלים, ואת צד הערך וצד הנושא במטבעות האגורה האחת ו-5 האגורות (כולם הונפקו לראשונה ב-4 בספטמבר 1985). כמו כן, עיצב את צד הערך במטבע 100 שקלים, את המטבע הקודם של 10 שקלים ואת צד הנושא במטבע 50 שקלים. הוא עבד כמעצב הבית של מוזיאון תל אביב וכיהן כנשיא אגודת המעצבים הגרפיים בישראל.
מלבד העיסוק בעיצוב גרפי, עסק נוימן גם באמנות ההדפס.
כמו כן, היה מחנך, יו"ר ועד מורים וחבר מועצת ארגון המורים.
ב-2010 ראה אור ספרו הראשון, "שישים וארבעה נקבים", שבו עסק נוימן בנושא השואה. הספר מספר גם על מסעו של נוימן לאחד את הילדים שצולמו בתצלום מפורסם מימי השואה, של ילדים מאחורי גדר התיל של אושוויץ, שבו זיהה את עצמו נוימן כאחד הילדים. הספר יצא בהוצאת גוונים.
ב-2 ביולי 2012 נפטר בהרצליה.
סמל אוניברסיטת תל אביב מאת גבי נוימן, 1962
שני צדדיו של מטבע 10 אגורות (הונפק ב-1985) - צד הערך (העליון בתמונה) הוא אחד מני רבים מעיצוביו של גבי נוימן למטבעות של בנק ישראל
הערות שוליים

↑  גבי נוימן, באתר סגולות של זיכרון של יד ושם
1 2  חבר שופטים קבע הסמל לאוניברסיטת תל־אביב, מעריב, 13 בנובמבר 1962
↑  ראו ב קטלוג שטרות ומעות מהעבר, מעות - סדרת האגורות החדשות והשקל, התש"מ - 1980 באתר בנק ישראל
↑  ראו ב סדרת המטבע הנוכחית, מעות - סדרת האגורות והשקל החדש באתר בנק ישראל
1 2 3  גבי נוימן, שישים וארבעה נקבים, באתר סימניה
↑  גבי נוימן: מודעת אבל באתר "אבלים"
| --- | --- |
בקרת זהויות :  ICIA: 275136  NLI: 987007500817105171  ISNI: 0000 0000 4654 7408  LCCN: no2008019253  ULAN: 500478343  VIAF: 44098551   WorldCat (עם VIAF): 44098551
ג'רי צוקר

| --- | --- |

 לידה:  11 במרץ 1950 (בן 74) מילווקי, ויסקונסין
 לאום:  אמריקאי
 מקום לימודים:  אוניברסיטת ויסקונסין-מדיסון  תיכון שורווד, ויסקונסין 
 תחום יצירה:  קולנוע
 זרם באמנות:  סרט קומדיה, פרודיה
 יצירות ידועות:  טיסה נעימה, רוח רפאים
 פרסים והוקרה:  פרס גילדת הכותבים של אמריקה  פרס מאיניצ'י לסרטים 
 
ג'רי צוקר (באנגלית: Jerry Zucker, נולד ב-11 במרץ 1950) הוא במאי ומפיק קולנוע יהודי-אמריקאי, המוכר בעיקר בזכות סרטי פרודיה דוגמת "טיסה נעימה" וכן סרטו המצליח "רוח רפאים".
ביוגרפיה

צוקר נולד במילווקי, ויסקונסין.
קריירה

הקריירה המוקדמת שלו, בשיתוף ג'ים אברהמס ואחיו דייוויד צוקר, החלה במסגרת ה"קנטאקי פרייד ת'יאטר" (Kentucky Fried Theatre), תיאטרון קטן ומצליח שהשלושה הקימו יחדיו בשנת 1971 במערב לוס אנג'לס, שבו הם רכשו את המיומנויות הקומיות שלהם, באמצעות כתיבה וביצוע של מערכונים מול קהל חי. משם המשיכו השלושה יחד לשתף פעולה בכתיבת, הפקת ובימוי הסרט "טיסה נעימה" בשנת 1980, ולאחר מכן את "חטיפה נעימה" בשנת 1986.
בשנת 1990 השתמש צוקר בכישורי הבימוי שלו לצורך יצירת סרט שאינו מז'אנר הקומדיה או הפרודיה - וביים את הסרט "רוח רפאים", אשר היה מועמד לפרס אוסקר לסרט הטוב ביותר. בשנת 2001 שיתף בשנית פעולה עם כוכבת הסרט וופי גולדברג, כאשר ביים את הסרט "מיליונר מי שגומר ראשון".
פילמוגרפיה

| שנה | שם הסרט | במאי | מפיק | תסריטאי |
| --- | --- | --- | --- | --- |
| 1977 | סרט מטוגן |  |  |  |
| 1980 | טיסה נעימה |  |  |  |
| 1984 | סודי ביותר! |  |  |  |
| 1986 | חטיפה נעימה |  |  |  |
| 1988 | האקדח מת מצחוק: מתוך תיקי מחלק משטרה! |  |  |  |
| 1990 | רוח רפאים |  |  |  |
| 1991 | האקדח מת מצחוק ½2: ריחו של הפחד |  |  |  |
| 1994 | האקדח מת מצחוק ⅓33: העלבון האחרון |  |  |  |
| 1995 | ראשון האבירים |  |  |  |
| 1995 | אהבה בין הכרמים |  |  |  |
| 2001 | מיליונר מי שגומר ראשון |  |  |  |
| 2010 | משחק הוגן |  |  |  |
| 2011 | ידידים פלוס |  |  |  |
| 2012 | Mental |  | מפיק |  |
ראו גם

ג'ים אברהמס
דייוויד צוקר
גוגל פרטנרס

תוכנית של גוגל שבה עסקים קטנים יכולים למצוא חברות פרסום ושיווק באינטרנט אשר עובדות עם גוגל וכך לפרסם עצמן במדיה הדיגיטלית. בפרויקט, גוגל מציעה לעסקים רשימה של חברות פרסום ושיווק אינטרנטי. חברות אלה אושרו על ידי גוגל ועובדות איתה באופן קבוע בתחום הGoogle AdWords והGoogle Analytics. חברות אשר עובדות עם גוגל בתוכנית הפרטנרס מקבלות מגוגל תג איכות. תג זה ניתן על מנת לסמן לבעלי עסקים כי חברת הפרסום והשיווק עוברת בקרה קבועה על ידי גוגל.
לקוח אשר רוצה למצוא חברת פרסום דרך גוגל פרטנרס יכול לבחור את השוק שבו הוא עוסק ממגוון רחב של קטגוריות וכך למצוא חברת פרסום ושיווק שמתמחה בתחום שלו. לאחר שבחר בעל העסק את השוק בו עובד, הוא צריך לבחור גם מה התקציב אותו הוא רוצה להשקיע בפרסום באינטרנט. לבסוף האתר מציע לבעלי העסקים חיפוש על פי מפה וזאת כדי למצוא חברת פרסום בקרבת בית העסק.
תוכנית גוגל פרטנרס עדיין בשלביה הראשונים והיא כיום עובדת עם 5000 חברות פרסום ושיווק אינטרנטיות בכל העולם.
ברוך התוגרמי

| --- | --- |

"זה ספר מפתחות הקבלה מפי ה"ר ברוך שליח ציבור תוגרמי
 מקום מגורים:  ברצלונה 
 תלמידיו:  אברהם אבולעפיה 
 
רבי ברוך התוגרמי (שנת ה' אלפים, 1240 בערך) היה ממקובלי ספרד בתקופת הראשונים.
תולדותיו

רבי ברוך היה רבו של רבי אברהם אבולעפיה בחכמת הקבלה, שמעיד עליו שפירושיו הם בדרך גימטריה ונוטריקון, ושיטתו בקבלה היא בדרך צירופי שמות.
יש המזהים אותו עם רבי ברוך המובא על ידי רבי משה מבוטריל בשם "חושן משפט בקבלה". השערה אחרת מובאת בנספח לפירוש ספר יצירה" של תלמידו, ר' אברהם אבולעפיה. המהדיר שם מנסה להתחקות על גימטריאות מקבילות של ר' אברהם ור' ברוך, ולפי זה הוא מנסה לזהות את שניהם.
ספרו היחיד הוא, מפתח הקבלה - ספר העוסק בתורת הקבלה - פירוש לספר יצירה.
לקריאה נוספת

אוצר הגדולים אלופי יעקב בערכו
גרשום שלום, הקבלה של ספר התמונה ושל אברהם אבולעפיה, בעריכת יוסף בן שלמה, ירושלים, תשכ"ט, עמ' 237.
הערות שוליים

| ראשוני המקובלים בימי הביניים |
| --- | --- | --- |
| חוג פרובנס | אברהם בן דוד מפושקירה • יצחק סגי נהור • אשר בן דוד •  יהודה בר יקר |  |
| חוג גירונה | רמב"ן • עזרא ועזריאל בני שלמה • יעקב בן ששת |  |
| חוג קסטיליה | משה מבורגוס • טודרוס בן יוסף אבולעפיה |  |
| ספרד | יצחק אבן סהולה • יצחק אבן לטיף • ברוך התוגרמי • אברהם אבולעפיה |  |
| חוג הזהר | משה די ליאון • יוסף ג'יקטיליה • יוסף אנג'לט • בחיי בן אשר • יוסף בן שלום אשכנזי • יוסף הבא משושן הבירה •  דוד בן יהודה החסיד |  |
| בעקבות הזהר | יצחק דמן עכו • מנחם רקנאטי • שם טוב אבן גאון • יהושע אבן שועיב • פרץ הכהן |  |
ראשוני המקובלים נוספים
| --- | --- |
בקרת זהויות :  NLI: 987009674786405171
ג'רי קראוס

| --- | --- |
 לידה:  6 באפריל 1939 שיקגו, אילינוי, ארצות הברית
 פטירה:  21 במרץ 2017 (בגיל 77) שיקגו, אילינוי, ארצות הברית
 עמדה:  ג'נרל מנג'ר
 מכללה:  אוניברסיטת בראדלי
 היכל התהילה:  הוצג כתורם בשנת 2017
 קבוצות כג'נרל מנג'ר
 1976 1985–2003:  שיקגו בולס שיקגו בולס
 הישגים כג'נרל מנג'ר
 6 זכיות באליפות ה-NBA‏ (1991–1993, 1996–1998) 2 זכיות בפרס מנהל השנה ב-NBA‏ (1988, 1996)
ג'רי קראוס (באנגלית: Jerry Krause; ‏6 באפריל 1939 – 21 במרץ 2017) היה סקאוט ומנהל קבוצות כדורסל יהודי-אמריקאי. שימש כג'נרל מנג'ר של קבוצת שיקגו בולס מליגת ה-NBA בין השנים 1985–2003; לאורך התקופה זכו הבולס ב-6 אליפויות NBA, בעוד קראוס עצמו זכה פעמיים בפרס מנהל העונה.
בשנת 2017 הוצג כחבר בהיכל התהילה של הכדורסל, בתור "תורם לכדורסל".
קריירה מקצועית > השנים הראשונות

קראוס נולד וגדל בשיקגו, אילינוי, להורים יהודים. בבית הספר התיכון בו למד, "תיכון טאפט", שיחק בנבחרת הבייסבול בעמדת התופס, ובבגרותו למד באוניברסיטת בראדלי אשר בעיר פאוריה. בסיום לימודיו האקדמיים מונה לסקאוט של קבוצת בולטימור בולטס, ובשנים הבאות החזיק בתפקידים דומים בפיניקס סאנס, לוס אנג'לס לייקרס ושיקגו בולס. לאורך התקופה קיבל קרדיט על בחירתם בדראפט ה-NBA של השחקנים ג'רי סלואן (1965), ארל מונרו (1967), וס אנסלד (1968) ואלבן אדמס (1975), בין היתר. בשנת 1976 שימש במשך כחודשיים כג'נרל מנג'ר הזמני של הבולס, בין התפטרותו של דיק מוטה לבין מינויו של ג'ון קובלר. בשנים הבאות עבר לשמש כסקאוט בליגת ה-MLB, עבור הקבוצות קליבלנד אינדיאנס, אוקלנד אתלטיקס, סיאטל מארינרס ושיקגו וייט סוקס.
קריירה מקצועית > השנים האחרונות

לאחר עזיבתו את הבולס חזר קראוס לשמש כסקאוט בליגת ה-MLB, עבור הקבוצות ניו יורק יאנקיז, ניו יורק מטס ואריזונה דיאמונדבקס.
ב-21 במרץ 2017 נפטר קראוס בשיקגו, אילינוי, בגיל 77.
הערות שוליים

↑  רשימת הפעולות של קראוס כג'נרל מנג'ר, באתר basketball-reference.com
↑  ג'רי קראוס, באתר היכל התהילה של הכדורסל
↑  ביוגרפיה, באתר אריזונה דיאמונדבקס
↑  קרטרייט נשלח לבולס בתמורה לאוקלי, באתר הניו יורק טיימס, 28 ביוני 1988
↑  קרטרייט אינו יפה, התוצאות כן, באתר שיקגו טריביון, 15 ביוני 1993
↑  הבולס מצרפים את רודמן מהספרס, באתר וושינגטון פוסט, 3 באוקטובר 1995
↑  שורשיו כסקאוט הובילו את קראוס בשיקגו, באתר ה-NBA,‏ 22 במרץ 2017
↑  הבולס שולחים את ברנד לקליפרס, באתר ESPN,‏ 27 ביוני 2001
↑  ג'ון פקסון ממונה לג'נרל מנג'ר של הבולס, באתר הקבוצה, 27 במאי 2003
1 2  ההודעה על פטירתו של קראוס, באתר ספורטס אילוסטרייטד, 21 במרץ 2017
| --- | --- |
בקרת זהויות :  BIBSYS: 90743738  CiNii: DA04826647  GND: 1146714181  LCCN: n82151962  NDL: 00557687  NKC: mub2015877636  NLK: KAC201613735  NSK: 000480679  NTA: 072470372  SNAC: w6p42776  SUDOC: 074344625  VIAF: 111349777   WorldCat (עם VIAF): 111349777 
בתקופתו של קראוס בקבוצה זכתה שיקגו בולס ב-6 אליפויות NBA
גיא מלמד (1979)

גיא מלמד (נולד ב-12 בספטמבר 1979 בחיפה) הוא כדורגלן עבר ישראלי ששיחק בעמדת הבלם.
קריירת מועדונים

מלמד החל את הקריירה במחלקת הנוער של מכבי חיפה. בשנת 1997 השתלב בקבוצה הבוגרת של מכבי חיפה ובמדיה רשם 32 הופעות בליגה וארבע הופעות בגביע אירופה למחזיקות גביע. בעונת 2000/2001 הושאל להפועל צפרירים חולון, עמה ירד לליגת המשנה.
בשנת 2001 עזב מלמד את ישראל ונסע לארצות הברית כדי לשחק כדורגל וללמוד בבוסטון קולג', שם שיחק במשך ארבע שנים. בין 2002 ל-2005 הגיע ל-Big East. בסופר-דראפט בשנת 2005 נבחר מלמד על ידי קבוצת קולורדו ראפידס במקום ה-43, ובכך הפך לישראלי הראשון בליגת ה-MLS האמריקאית.
לאחר סיום חוזהו במסגרת ה-MLS החליט מלמד לבקש שחרור מקבוצתו, קולורדו ראפידס, על מנת לעבור לשחק באירופה, ולבסוף עבר אימונים במועדון הסקוטי דנדי אך לא הוחתם. בשנת 2009 חזר לישראל והצטרף למועדון ספורט רוח תל אביב מליגה ג', שם שיחק שנתיים עד שפרש ממשחק פעיל בקיץ 2011.